open-index/open-wikipedia-markdown huggingface dataset:
Pedro Aibéo

**Pedro Aibéo** (s. 1979, Portugali) on portugalilaissyntyinen arkkitehti, joka asuu Suomessa. Hän on kotoisin Portosta. Hän toimii vierailevana professorina Meksikon UNAM-yliopistossa ja tutkijana Wuhanin teknillisessä yliopistossa Kiinassa.

Aibéo tuli Suomeen ensimmäisen kerran Erasmus-ohjelman avulla vuonna 2001, jolloin hän opiskeli puoli vuotta Seinäjoen ammattikorkeakoulussa. Sen jälkeen hän valmistui rakennusinsinööriksi vuonna 2002, minkä jälkeen hän muutti Saksaan ja opiskeli Darmastadtin yliopistossa arkkitehdiksi.

Aibéo on osallistunut moniin projekteihin Lähi-idässä, Saksassa, Sveitsissä ja Venäjällä ja suunnitellut yli 50 rakennusta 15 maassa, mm. tiedekeskuksen Omanin pääkaupunkiin Masqatiin. Hän on asunut ja työskennellyt yli kymmenessä maassa.

Suomessa hän tekee väitöskirjaa Aalto-yliopistossa arkkitehtuurin ja demokratian välisestä suhteesta ja remontoi vanhaa Nummen Hyrsylän vanhaa ala-astetta asunnoiksi ja työtiloiksi. Hän suorittaa tohtoriopintoja myös Sydneyn yliopistossa politiikan tutkija John Keanen ohjauksessa.

Aibéo oli sitoutumattomana ehdokkaana vasemmistoliiton listalla vuoden 2017 kuntavaaleissa Helsingissä ja itsenäisenä ehdokkaana vuoden 2025 kuntavaaleissa Lohjalla.

Aibéo on Gamified Cohousing -yrityksen perustaja ja toimitusjohtaja. Yritys ostaa vanhoja julkisia rakennuksia ja muuttaa niitä yhteisöllisiksi asunnoiksi. Aibéon hankkeet ovat saaneet näkyvyyttä mediassa, ja Gamified Cohousing oli New European Bauhaus -palkinnon finalisti vuonna 2025. Hankkeisiin on liittynyt kiistoja, sillä osassa rakennuksia on asuttu ilman tarvittavia lupia. Lappeenrannassa ja Lohjalla viranomaiset asettivat kiinteistöjä asumiskieltoon, ja vastaavia selvityksiä on tehty Kajaanissa ja Oulussa. Aibéo on kiistänyt väärinkäytökset ja arvostellut viranomaisia jäykkyydestä.

## Lähteet

## Aiheesta muualla
* aibeo.com
Emmanuelle Bertrand

**Emmanuelle Bertrand** (s. 5. marraskuuta 1971 Firminy) on ranskalainen sellisti. Hän opiskeli Pariisin ja Lyonin konservatorioissa opettajinaan Jean Deplace ja Philippe Muller. Bertrand on edistänyt voimakkaasti uuden musiikin näkyvyyttä ja kantaesittänyt teoksia sellaisilta säveltäjiltä kuin Henri Dutilleux'lta, Nicolas Bacrilta, Édith Canat de Chizylta, Bernard Cavannalta, Thierry Escaichilta ja Luciano Beriolta. Hänet on palkittu  kansainvälisessä Rostropovitš-kilpailussa. Julkisuuteen hän nousi Victoires de la Musique -voiton myötä vuonna 2002. Hän on myös saanut muiden muassa Diapason d'Orin, Gramophone-palkinnon ja Cannesin klassisen palkinnon.

Bertrand aloitti vuonna 1999 soittamisen duona pianisti Pascal Amoyelin kanssa; duo on levyttänyt Harmonia Mundille. Orkestereita, joiden solistina Bertrand on soittanut, ovat olleet muiden muassa Luzernin sinfoniaorkesteri, Ukrainan kansallinen sinfoniaorkesteri, Moskovan valtionsinfoniaorkesteri, Québecin sinfoniaorkesteri, Strasbourgin filharmoninen orkesteri ja Monte-Carlon filharmoninen orkesteri.

Bertrand on opettanut kamarimusiikkia Pariisin konservatoriossa ja sellonsoittoa Gennevilliersin konservatoriossa. Hän on myös osallistunut kansainvälisten mestarikurssien pitoon. Hän on toiminut Beauvaisin sellofestivaalin taiteellisena johtajana. Bertrand on Ordre des Arts et des Lettres'n *Chevalier*.

Bertrand oli mukana tekemässä näyttämöesityksiä *Block 15, ou la musique en résistance* (ohjaus: Jean Petit) ja *Le violencelle de guerre in homage to [[Maurice Maréchal]]*. Molemmista tehtiin televisioversiot.

## Lähteet

## Aiheesta muualla
* Viralliset sivut
Fire Emblem: Three Houses

**Fire Emblem: Three Houses** on Intelligent Systemsin ja Koei Tecmon kehittämä ja Nintendon julkaisema taktinen roolipeli. Peli on julkaistu vuonna  Nintendo Switchille. 

## Pelaaminen
Pelissä valitaan kolmen talon välillä: Edelgardin Black Eagle, Dimitrin Blue Lions, Clauden Golden Deer. Talon valinnan mukaan pelin tarina vaihtelee. 

Päähenkilö on Byleth, jonka pelaaja voi valita miehenä tai naisena.

## Ääninäyttelijät
Merkittävimpien roolien ääninäyttelijät:

## Vastaanotto
Peli on saanut IGN:n arvostelussa arvosanaksi 9.5/10.

Pelit-lehti antoi pelille 93 pistettä kuvaten sitä erinomaiseksi taktiikkapeliksi, jossa on mielenkiintoinen vahvasti haarautuva juoni.

## Lähteet

## Aiheesta muualla
* 
*
Marko Kettunen

**Marko Kettunen** (s. 1967) on suomalainen poliitikko ja liberaalipuolueen entinen puheenjohtaja. Koulutukseltaan hän on valtiotieteiden maisteri.

Kettunen valittiin puolueen puheenjohtajaksi kesäkuussa 2019. Hän erosi puheenjohtajan paikalta jo vuoden 2019 lopussa. Kettusen tilalle puheenjohtajaksi valittiin Harri Kreus.

Eduskuntavaaleissa 2019 Kettunen sai 260 ääntä Helsingin vaalipiirissä eikä tullut valituksi. Tammikuussa 2021 Kettunen ilmoitti liittyneensä jo vuotta aiemmin perussuomalaisiin ja tulleensa valituksi puolueen kunnallisvaaliehdokkaaksi vuoden 2021 kuntavaaleissa. Kuntavaaleissa 2021 Kettunen sai Helsingissä 336 ääntä ja ylsi varasijalle.

## Lähteet
Johdatusta puheen akustiikkaan

**Johdatusta puheen akustiikkaan** on vuonna 1990 ilmestynyt Kari Suomen teos puheen akustiikasta. Se on kirjoitettu foneetikon näkökulmasta. 

Teoksessa kuvataan mm. useita puheanalyysissä tarvittavia mitta-asteikkoja kuten esim. psykoakustinen Bark-mitta-asteikko. Viimeisessä luvussa sivuilla 171–219 käsitellään puheen havaitsemisen perusteita kuten perifeerisen kuulon mallintamista, auditorisia etäisyysmittoja ja puheen havaitsemisen yksiköitä.  Teos on käytössä monessa Suomen yliopistossa.

## Lähteet
Palettisukkula-ahven

**Palettisukkula-ahven** (*Crenicichla johanna*) on kirjoahventen (Cichlidae) heimoon kuuluva kalalaji. Sitä tavataan Etelä-Amerikassa, jossa se elää makeavetisissä vesissä kuten Amazonin altaassa. Palettisukkula-ahventa tavataan trooppisissa, 23–26 celsiusasteen lämpöisissä olosuhteissa. Laji voi kasvaa jopa 28,3 senttimetrin mittaiseksi.

## Lähteet
Kommunikaatioakustiikka

**Kommunikaatioakustiikka** on vuonna 1999 ilmestynyt professori Matti Karjalaisen teos psykoakustiikasta.  Teoksessa kuvataan laajasti ja ansiokkaasti suomen kielellä psykoakustiikan käsitteitä ja matemaattista teoriaa.

Professori Ville Pulkki julkaisi 16 vuotta myöhemmin 2015 Karjalaisen 1999 teos pohjana lähes kaksi kertaa laajemman kansainvälisen 430 sivuisen teoksen *[[Communication Acoustics – An Introduction to Speech, Audio and Psychoacoustics]]*, jossa on mukana myös paljon Pulkin omia kansainvälisiä tutkimustuloksia psykoakustiikan alalta. 

## Lähteet
Pisteripsimonni

**Pisteripsimonni** (*Synodontis macrostigma*) on ripsimonnien (Mochokidae) heimoon kuuluva kalalaji. Sitä tavataan Angolassa, Botswanassa, Namibiassa, Etelä-Afrikassa sekä Sambiassa. Pisteripsimonni voi yltää parhaimmillaan 17,1 senttimetrin mittaan. Se elää hitaasti virtaavissa vesissä ja on ovipaarinen.

Pisteripsimonnin tieteellinen lajinimi *macrostigma* juontuu sen suurista täplistä (kreik. macro = suuri, stigma = täplä/merkki).

## Lähteet
Siperiannakkeli

**Siperiannakkeli** (*Sitta arctica*) on nakkelien (Sittidae) heimoon kuuluva lintulaji. Sen koko on yleensä 15–16 senttimetriä ja paino noin 20,5 grammaa. Siperiannakkeli elää Venäjän itä-, koillis- ja pohjoisosissa.

## Lähteet
Paavo Ahlman

**Paavo Elias Ahlman** (24. toukokuuta 1874 Helsinki – 7. marraskuuta 1911 Berliini) oli suomalainen näyttelijä.

## Elämä ja ura
Paavo Ahlmanin vanhemmat olivat kielenkääntäjä Frans Ferdinand Ahlman ja Katarina Gregorieff. Ennen taiteellista uraansa hän työskenteli virkailijana Tampereen Pankissa. Näyteltyään nimiosan komediassa *Pastori Jussilainen* Ahlman hyväksyttiin Suomalaiseen Teatteriin, jossa hän näytteli 1901–1904. Sen jälkeen hän toimi tovin Folkteaternissa Helsingissä. Vuonna 1905 Ahlman aloitti pestinsä Tampereen Teatterissa ja näytteli siellä kuolemaansa saakka.

Ahlman teki kaikkiaan noin 170 eri roolia. Edellä mainitun Jussilaisen roolin ohella mainittakoon rappeutunut runoilija näytelmässä *Pohjalla* ja nukketehtailija näytelmässä *Nukke*. Ahlman näytteli myös muun muassa seuraavissa teoksissa: *[[Kihlaus (näytelmä)|Kihlaus]]*, *Pohjolan häät*, *Seitsemän veljestä* ja *[[Hän on Sysmästä]]*.

Näyttelijän uransa ohella Ahlman suomensi näytelmiä.

Paavo Ahlman avioitui laulaja Alma Auerin kanssa 1905.

## Lähteet
*

### Viitteet
Alma Ahlman

**Alma Maria Ahlman** (o.s. Härkönen, myös **Alma Auer**; 11. marraskuuta 1880 Viipuri – 24. tammikuuta 1930 Nurmes) oli suomalainen laulaja ja näyttelijä. 

## Elämä ja ura
Alma Ahlmanin vanhemmat olivat ajuri August Härkönen ja Elisabeth Purho. Hän opiskeli laulua Dresdenin Kuninkaallisessa konservatoriossa 1898–1899. Syksyllä 1899 hänet kiinnitettiin Suomalaiseen Teatteriin näyttelijäksi, ja hän näytteli siellä kuusi vuotta. Syksyllä 1905 Ahlman siirtyi Tampereen Teatteriin, josta hän erosi pian ja ryhtyi laulunopettajaksi. Sittemmin hän esiintyi vierailijana Tampereen Teatterissa. Vuosina 1919–1921 Ahlman työskenteli vakituisena laulajana Suomalaisessa Oopperassa.

Ahlman esiintyi ensisijaisesti lauluosissa. Hänen tehtäviään olivat muun muassa nimismiehen rouva näytelmässä *Kuopion takana*, Kätchen näytelmässä *Regina von Emmeritz* ja nimirooli näytelmässä *Salmin tyttö*. Ahlman oli ensimmäinen Annin roolin näyttelijä laulunäytelmässä *[[Tukkijoella (näytelmä)|Tukkijoella]]*. 1900-luvulla suuren suosion saaneen maalaiskomedian kantaesitys annettiin Suomalaisessa Teatterissa lokakuussa 1899.

Suomalaisessa Oopperassa Ahlman debytoi keväällä 1913 Azucenana teoksessa *Trubaduuri*. Sittemmin hän näytteli useaan otteeseen muun muassa Mercedéksen roolin oopperassa *[[Carmen]]* ja Martan roolin oopperassa *[[Faust (Gounod’n ooppera)|Faust]]*.

Hän avioitui näyttelijä Paavo Ahlmanin kanssa 1905. Ennen avioliittoaan hän käytti nimeä Alma Auer.

## Lähteet
*

### Viitteet
Knin

**Knin** on kaupunki Šibenik-Kninin maakunnassa Kroatiassa. Vuoden 2011 väestönlaskennassa siellä oli 15 407 asukasta. Vuoden 2017 väestönlaskennassa Kninissä oli enää 11 944 asukasta, joista miehiä 49,4 prosenttia ja naisia 50,6 prosenttia.

Vuotuinen keskilämpötila Kninin kaupungissa on 13 astetta, ja vuotuinen sadanta 978 millimetriä.

## Lähteet

## Aiheesta muualla
Michel Merlet

**Michel Merlet** (s. 1939 Saint-Brieuc) on ranskalainen säveltäjä. Hän opiskeli Pariisin konservatoriossa Tony Aubinin, Olivier Messiaenin ja Yvonne Desportesin johdolla. Hän sai vuoden 1966 Prix de Romen. Merlet'n teosten joukossa ovat 24 preludin kokoelma pianolle, orkesteriteokset *Triptyque symphonique* ja *Moirures* sekä kamariteokset *Une soirée à Nohant* ja *Trio* (Op. 24). Hänen musiikkiaan on esitetty Euroopassa, Yhdysvalloissa, Etelä-Amerikassa, Aasiassa ja Etelä-Afrikassa.

Merlet on toiminut professorina Pariisin konservatoriossa ja opettanut myös École normale de musique de Parisissa sekä Schola Cantorum de Parisissa. Hän on pitänyt sävellyksen mestarikursseja useissa ulkomaisissa kohteissa, kuten Ateenassa, Shanghaissa, Pekingissä ja Juilliard Schoolissa.

Merlet on Kunnialegioonan jäsen ja Ordre des Arts et des Lettresin *Chevalier*.

## Lähteet
Mustalinjatetra

**Mustalinjatetra** (*Nannaethiops unitaeniatus*) tai **niilintetra** on herttatetrojen (Distichodontidae) heimoon kuuluva kalalaji. Se elää villinä Afrikan etelä- ja keskiosissa makeassa vedessä. Mustalinjateran kuvattu maksimipituus on 6,2 senttimetriä. Se muistuttaa *[[Neolebias]]*-suvun kaloja, mutta sillä on täydellinen kylkiviiva kun taas *Neolebias*-suvun lajeilla pääasiassa ei. Mustalinjatetran ravintoa on toukat, äyriäiset ja hyönteiset. Paras veden lämpötila mustalinjatetralle olisi 23–26 celsiusastetta ja veden pH-arvo 6,5–7,5.

## Lähteet

## Aiheesta muualla
* SeriouslyFish
Diatsoksidi

**Diatsoksidi** (C8H7SN2ClO2) on heterosyklinen orgaaninen yhdiste. Yhdistettä käytetään lääketieteessä korkean verenpaineen ja liiallisen insuliininerityksen hoitoon. Diatsoksidi kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Diatsoksidi on huoneenlämpötilassa kiteistä ainetta. Se ei liukene veteen ja liukenee etanoliin ja emäksiin. Diatsoksidin vaikutusmekanismi perustuu siihen, että se avaa ja aktivoi ATP-herkkiä kaliumionikanavia. Tällöin sileä lihaskudos rentoutuu ja verisuonet laajentuvat, jolloin verenpaine laskee. Sydämen lyöntitiheys nousee. Kaliumionikanavien avautuminen vähentää insuliinin erittymistä haimasta. Diatsoksidia käytetään ruiskeena vaarallisen korkean verenpaineen hoidossa. Sitä käytetään myös hyperinsulinismien, jetanoliissa verensokeritaso on lian matala, hoidossa.

## Haittavaikutukset
Diatsoksidin aiheuttamia haittavaikutuksia voivat olla esimerkiksi verenpianeen laskeminen liian alas, verensokeritaso nousu, veden kertyminen elimistöön ja turvotus ja sydämen rytmihäiriöt.

## Valmistus
Diatsoksidia valmistetaan 2-aminosulfonyyli-4-kloorianiliinin ja trietyyliortoasetaatin välisellä reaktiolla.

## Lähteet
Tehola

**Tehola** on logistiikka - ja teollisuusalue, joka sijaitsee Kouvolassa Tornionmäen kaupunginosan eteläosassa, viisi kilometriä Kouvolan keskustasta itään ja jatkuu edelleen valtatien toiselle puolelle. 

Alueen sijainti rautatien sekä valtateiden 6 ja 15 risteysalueella tarjoaa erinomaisen sijainnin erityisesti logistiikkaan tukeutuvalle yritystoiminnalle.

Kaupunginosajaossa Tehola kuuluu Tornionmäkeen ja se jakautuu kahteen pienalueeseen, Länsi-Teholaan ja  Itä-Teholaan. Valtatie 15:n itäpuolella, Tykkimäen kaupunginosan puolella sijaitseva Kullasvaaran teollisuus- ja logistiikka-alue kuuluu Teholan kanssa samaan teollisuuskeskittymään.

Kaikkiaan lueella on nykyisin yli 130 yritystä. Ne toimivat muun muassa rakentamisen, varastoinnin ja logistiikan sekä tukku- ja vähittäiskaupan toimialoilla ja elintarvikesektorilla.

Teholan läpi kulkee myös sähköistämätön teollisuusraide, joka kulkee Kouvolan lajitteluratapihalta Kullasvaaraan.

Teholassa sijaitsee muun muassa Kouvolan logistiikkakeskus, VR Transpoint -maantieterminaali, kouvolalaisen taloelementtivalmistajan Elementit E:n tehdas ja muita teollisuuspalveluita. Alueen läpi kulkee Tehontie, jonka varrelle alueen teollisuus keskittyy. Kullasvaaran puolella sijaitsee useita logistiikka-alan yrityksiä sekä Kouvoan rautatie- ja maantieterminaali Kouvola RRT.

## Lähteet
*Kouvolan karttapalvelu
Ivan Eklind

**Ivan Eklind** (1905–1981) oli ruotsalainen jalkapalloerotuomari. Hän toimi erotuomarina vuosien 1934, 1938 ja 1950 MM-turnauksissa. Vuoden 1934 turnauksessa hän tuomitsi Italian ja Tšekkoslovakian välisen loppuottelun.

## Lähteet
Herttatetrat

**Herttatetrat** (Distichodontidae) on tetrakalojen (Characiformes) lahkoon ja Citharinoidei-alalahkoon kuuluva kalaheimo, jonka joitakin lajeja pidetään akvaariossa. Kaikki herttatetrat elävät vain makeassa vedessä. Ne ovat levinneet vain Afrikan maanosaan. Osa herttatetroista syö kasveja ja osa saalistaa pieniä vesieliöitä. Herttatetrojen nimikkosuku herttatetrat (Distichodus) tunnetaan siitä että ne syövät kaikkia, jopa kovimpiakin kasveja. Herttatetroihin kuuluu kaikkiaan 16 sukua joissa on 102 lajia.

## Suvut

**[[Belonophago]]* (2 lajia)
**[[Congocharax]]* (2 lajia)
*Herttatetrat (*Distichodus*) (23 lajia)
**[[Dundocharax]]* (1 laji)
**[[Eugnathichthys]]* (3 lajia)
**[[Ichthyborus]]* (4 lajia)
**[[Mesoborus]]* (1 laji)
**[[Microstomatichthyoborus]]* (2 lajia)
**[[Monostichodus]]* (3 lajia)
**[[Nannaethiops]]* (2 lajia)
**[[Nannocharax]]* (28 lajia)
**[[Neolebias]]* (11 lajia)
**[[Paradistichodus]]* (1 laji)
**[[Paraphago]]* (1 laji)
**[[Phago]]* (3 lajia)
**[[Xenocharax]]* (1 laji)

## Lähteet
Ivo Malec

**Ivo Malec** (30. maaliskuuta 1925 Zagreb – 14. elokuuta 2019 Pariisi) oli kroatialaissyntyinen, ranskalaistunut säveltäjä, tyyliltään avantgardisti. Hän opiskeli Pariisissa ja asettui sinne pysyvästi vuonna 1959. Hänen keskeisin opettajansa oli Pierre Schaeffer.

Malecin varhaisista sävellyksistä monet ovat elektronisia, usein musique concrète -tyylisiä, mistä esimerkkejä ovat *Mavena* (1957) ja *Breaths II* (1961). Jälkimmäisessä teoksessa käytetään hengitysääniä. Monissa muissakin teoksissa, kuten *Tutti*-sävellyksessä (1962) orkesterille ja nauhalle, käytetään perinteisten soitinten kanssa yhdessä elektroniikkaa. Osin André Bretonin *[[Nadja (romaani)|Nadjaan]]* pohjautuvassa teoksessa *Oral* (1966–1967) esiintyy orkesterin kanssa resitoija.

Vuonna 1972 Malecista tuli Pariisin konservatorion professori. Hän opetti siellä vuoteen 1990. Hänelle erityistä suosiota tuoneita teoksia ovat *Acro 11* (1975) ja *Bassa* (1983–1984). 1980-luvulta Malec on suosinut pelkkien orkesterien ja muiden kokoonpanojen soitinten ääntä, mistä esimerkkejä ovat teokset *Exempla* (1994), *Sonoris causa* (1997) ja *Epistola* (2006).

Malec oli Kunnialegioonan jäsen ja Ordre des Arts et des Lettres’n *Commandeur*.

## Lähteet
Philippe Muller

**Philippe Muller** (s. 1946 Alsace) on ranskalainen sellisti.

Muller kasvoi Alsacessa sekä ranskalaisten että saksalaisten musiikkitraditioiden piirissä. Hän perusti vuonna 1970 pianotrion Jacques Rouvierin ja Jean-Jacques Kantorowin kanssa. Seitsemän vuoden ajan hän työskenteli Pierre Boulezin perustaman Ensemble Intercontemporainin kanssa. Vuonna 1979 hän seurasi omaa opettajaansa André Navarraa Pariisin konservatorion sellonsoiton opettajana. Hänen muita opettajiaan olivat aikoinaan Paul Tortelier ja Mstislav Rostropovitš. Toimittuaan 35 vuoden ajan Pariisin konservatorion henkilökunnassa Muller siirtyi professorina Manhattan School of Musiciin. Mestarikursseja hän on pitänyt muun muassa Kiotossa. Hän on esiintynyt enimmäkseen Euroopassa, mutta myös Kanadassa, Yhdysvalloissa, Latinalaisessa Amerikassa, Japanissa ja Koreassa. 

Mullerin ohjelmistoon ovat kuuluneet Johann Sebastian Bachin kaikki sellosarjat sekä musiikkia sellaisilta säveltäjiltä kuin Antonio Vivaldi, Ludwig van Beethoven, Johannes Brahms, Gabriel Fauré, Maurice Ravel, Bohuslav Martinů, Ivo Malec ja Michel Merlet. Mullerin soittama instrumentti on vuoden 1756 Gennaro Gagliano -sello.

## Oppilaita
Mullerin johdolla opiskelleita muusikoita:

* Sophia Bacelar
* Emmanuelle Bertrand
* Gautier Capuçon
* Marc Coppey
* Bruno Delepelaire
* Henri Demarquette
* Katharina Deserno
* Ophelie Gaillard
* Alexander Gebert
* Friedrich Kleinhapl
* Christian-Pierre La Marca
* Yan Levionnois
* Hee Young-lim
* Dimitri Maslennikov
* Edgar Moreau
* Pablo de Naverán
* Aurelien Pascal
* Jérôme Pernoo
* Xavier Phillips
* Raphaël Pidoux
* François Salque
* Camille Thomas
* Sung-won Yang

## Lähteet

## Aiheesta muualla
* AllMusic: Philippe Muller
Krokotiilitetra

**Krokotiilitetra** (*Mesoborus crocodilus*) on herttatetrojen (Distichodontidae) heimoon kuuluva kalalaji. Krokotiilitetra on sukunsa ***Mesoborus*** ainoa laji. Se elää villinä Afrikan etelä- ja pohjoisosissa makeassa vedessä. Krokotiilitetran yleinen maksimipituus on 25 senttimetriä, ja ennätys on 26,5 senttimetriä.

## Lähteet
Cinthia Graci

**Cinthia Graci** (s. 1984) on italialainen karateka. Hän saavutti kahdesti EM-pronssia 2005 ja 2006. Graci on voittanut myös Italian kevytsarjan mestaruuden 2009.

## Lähteet
Luettelo Amsterdamsaaren kaloista

Tämä on **luettelo [[Amsterdamsaari|Amsterdamsaarella]] havaituista kalalajeista**.

## [[Limapääkalat]] (Beryciformes)

### [[Limapäät]] (Berycidae)

* Hohtolimapää (*Beryx splendens*)

### [[Hopeapäät]] (Diretmidae)

* *[[Diretmichthys parini]]*

### [[Roussit]] (Trachichthyidae)

* *[[Hoplostethus atlanticus]]*
* *[[Hoplostethus mediterraneus]]*

## [[Ahvenkalat]] (Perciformes)

### [[Piikkimakrillit]] (Carangidae)

* Keltapyrstöpiikkimakrilli (*Seriola lalandi*)
* *[[Trachurus longimanus]]*

### [[Meduusakalat]] (Centrolophidae)

* ''Schedophilus maculatus''
* *[[Schedophilus velaini]]*

### [[Naamioahvenet]] (Cheilodactylidae)

* *[[Nemadactylus macropterus]]*
* *[[Nemadactylus monodactylus]]*

### [[Vaeltajat (heimo)|Vaeltajat]] (Emmelichthyidae)

* *[[Emmelichthys nitidus nitidus]]*
* *[[Plagiogeneion rubiginosum]]*

### [[Syvänneahvenet]] (Epigonidae)

* *[[Epigonus robustus]]*

### [[Käärmemakrillit]] (Gempylidae)

* Kuta (*Thyrsites atun*)

### [[Huulikalat]] (Labridae)

* *[[Suezichthys ornatus]]*

### [[Trumpettiahvenet]] (Latridae)

* *[[Mendosoma lineatum]]*

### [[Meriahvenet]] (Serranidae)

* *[[Serranus novemcinctus]]*

### [[Makrillit]] (Scombridae)

* *[[Allothunnus fallai]]*
* Perhostonnikala (*Gasterochisma melampus*)
* Sinievätonnikala (*Thunnus maccoyii*)

### [[Taivaantähystäjät]] (Uranoscopidae)

* *[[Pleuroscopus pseudodorsalis]]*

## [[Piikkiankeriaskalat]] (Notacanthiformes)

### [[Liskoankeriaat]] (Halosauridae)

* *[[Halosaurus pectoralis]]*

## [[Putkisuukalat]] (Syngnathiformes)

### [[Katkarapukalat]] (Centriscidae)

* *[[Centriscops humerosus]]*
* *[[Notopogon armatus]]*

## [[Pietarinkalat]] (Zeiformes)

### [[Oreot]] (Oreosomatidae)

* *[[Allocyttus verrucosus]]*
* *[[Oreosoma atlanticum]]*

## [[Piikkihaikalat]] (Squaliformes)

### [[Pistinhait]] (Centrophoridae)

* *[[Deania calcea]]*

### [[Etmopteridae]]

* *[[Etmopterus granulosus]]*

## [[Krottikalat]] (Lophiiformes)

### [[Konnakrotit]] (Chaunacidae)

* *[[Chaunax pictus]]*

## [[Turskakalat]] (Gadiformes)

### [[Mateet]] (Lotidae)

* *[[Gaidropsarus insularum]]*

### [[Lestikalat]] (Macrouridae)

* *[[Malacocephalus laevis]]*
* *[[Mesobius antipodum]]*
* *[[Odontomacrurus murrayi]]*

### [[Morat]] (Moridae)

* *[[Mora moro]]*
* *[[Tripterophycis gilchristi]]*

## [[Simppukalat]] (Scorpaeniformes)

### [[Skorpionisimput]] (Scorpaenidae)

* *[[Neomerinthe bauchotae]]*

### [[Korusimput]] (Sebastidae)

* *[[Helicolenus mouchezi]]*

## Lähteet
*
George Auriol

**George Auriol**, syntymänimeltään **Jean-Georges Huyot** (1863–1938), oli ranskalainen taiteilija, graafikko ja kirjainsuunnittelija, joka toimi muun muassa Pariisin Montmartren Le Chat Noir -yökerhon julkaiseman lehden kansitaiteilijana ja nuottivihkojen kuvittajana. Auriol jätti Le Chat Noirin vuonna 1892 ja keskittyi sen jälkeen värilitografioiden tekoon. Hänestä tuli pian yksi aikansa kysytyimpiä kuvittajia. Auriol teki etupäässä kirjojen ja lehtien kansia, julisteita sekä nuottivihkojen kuvituksia. Hänet tunnettiin etenkin taitavasta ja osuvasta typografiastaan, ja hän piirsi kirjaintyypit Auriol ja Robur. Auriolin kuvitustyyli hyödynsi luonnonmuotoja ja se oli saanut selviä vaikutteita japanilaisesta taiteesta. Vaikka hänen ilmaisunsa liitettiin nousussa olleeseen art nouveau -tyylisuuntaukseen, suhtautui Auriol itse siihen penseästi.

## Lähteet

## Aiheesta muualla
Lohikäärmeet: Pelastuspartio

DreamWorksin **Lohikäärmeet: Pelastuspartio** (Dragons: Rescue Riders) on lapsille suunnattu Netflix-sarja.

Sarjan ensimmäinen kausi julkaistiin 27. syyskuuta.

Lohikäärmeet: Pelastuspartio on spinoff Näin koulutat lohikäärmeesi -elokuvista ja sarjoista.

## Juoni
Sarja kertoo kaksosista, nimeltä Leila ja Daki. He pelastavat lohikäärmeitä ja auttavat Kotapohjan asukkaita. Kaksoset ovat asuneet lohikäärmeiden kanssa koko elämänsä, joten lapset pystyvät kommunikoimaan heidän kanssa.

## Rooleissa

### Suomenkieliset ääninäyttelijät

### Alkuperäiset ääninäyttelijät

## Tekijät
**Vastaavat tuottajat:** Jack Thomas & Brian K. Roberts (co-executive producer)

**Ohjaaja:** TJ Sullivan

**Suomenkielinen ohjaus:** Bruno Lähteenmäki & Joonas Lähteenmäki

**Studio**: Uptempo Ltd

## Lähteet
Communication Acoustics – An Introduction to Speech, Audio and Psychoacoustics

**Communication Acoustics – An Introduction to Speech, Audio and Psychoacoustics** on vuonna 2015 ilmestynyt Ville Pulkin ja Matti Karjalaisen kansainvälinen teos psykoakustiikasta. 

Teoksessa kuvataan perin laajasti ja ansiokkaasti englannin kielellä psykoakustiikan käsitteitä ja matemaattista teoriaa. Kirja on harvinaisen kunnianhimoisesti laadittu teos.

Professori Ville Pulkki julkaisi teoksen tammikuussa 2015, 16 vuotta professori Matti Karjalaisen suomenkielisen *[[Kommunikaatioakustiikka]]* (1999) teoksen jälkeen. Karjalaisen teos oli pohjana tälle kansainväliselle teokselle, jossa mukana on myös paljon Pulkin omia kansainvälisiä tutkimustuloksia psykoakustiikan alalta.

## Lähteet

## Aiheesta muualla
* Kirjan esittely kustantajan sivulla
* Communication Acoustics – An Introduction to Speech, Audio and Psychoacoustics (Google Books)
Miss Hämeenlinna

**Miss Hämeenlinna** on vuosittain Hämeenlinnassa järjestettävä kauneuskilpailu, jonka järjestäjänä toimii mallitoimisto Studio Face. Studio Face järjesti kilpailun ensimmäistä kertaa vuonna 2017.

## Voittajat

## Aiheesta muualla

* Facebook
* Misshameenlinna.fi
Luettelo Yhdysvaltain Neitsytsaarten makeanveden kaloista

Tämä on **luettelo [[Yhdysvaltain Neitsytsaaret|Yhdysvaltain Neitsytsaarilla]] havaituista makean veden kalalajeista**.

## [[Ankeriaskalat]] (Anguilliformes)

### [[Ankeriaat]] (Anguillidae)

* Amerikanankerias (*Anguilla rostrata*)

## [[Ahvenkalat]] (Perciformes)

### [[Kirjoahvenet]] (Cichlidae)

* Isokirjoahven (*Cichla ocellaris*)
* Valkoleukatilapia (*Oreochromis mossambicus*)

### [[Aurinkoahvenet]] (Centrarchidae)

* Isoaurinkoahven (*Lepomis macrochirus*)
* *[[Lepomis microlophus]]*
* Isobassi (*Micropterus salmoides*)

## [[Karppikalat]] (Cypriniformes)

### [[Särjet]] (Cyprinidae)

* Kultakala (*Carassius auratus)*

## [[Luomihaikalat]] (Carcharhiniformes)

### [[Tiikerihait]] (Carcharhinidae)

* Härkähai (*Carcharhinus leucas*)

### [[Koirahait]] (Triakidae)

* Koirahai (*Mustelus canis*)

## [[Putkisuukalat]] (Syngnathiformes)

### [[Merineulat]] (Syngnathidae)

* *[[Pseudophallus mindii]]*

## Lähteet

*
Luettelo Yhdysvaltain Neitsytsaarten kaloista

**Luettelo Yhdysvaltain Neitsytsaarten kaloista**, katso:
                               
* Luettelo Yhdysvaltain Neitsytsaarten makeanveden kaloista
* Luettelo Yhdysvaltain Neitsytsaarten merikaloista
Juovapuupleko

**Juovapuupleko** (*Panaqolus maccus*) tai **kääpiöpuupleko** on puuplekojen (*Panaqolus*) sukuun ja imumonnien (Loricariidae) heimoon kuuluva kalalaji. Se on kotoisin Etelä-Amerikasta Kolumbiasta ja Venezuelasta. Kääpiöpuuplekot elävät joissa ja puroissa, joissa on runsaasti uppopuuta. Laji on yleensä noin 6–8 senttimetrin mittainen. Juovapuupleko viihtyy 23–28 asteen lämmössä. Akvaariossa ne saattavat joskus tapella oman lajinsa kalojen kanssa, mutta jättävät muut lajit rauhaan. 

## Lähteet
Brasiliannokkakala

**Brasiliannokkakala** (*Hemiramphus brasiliensis*) on puolinokkakalojen (Hemiramphidae) heimoon kuuluva kalalaji. Sen kuvasi tieteelle Carl von Linné vuonna 1758. Yleensä se on 35 senttimetrin mittainen, mutta voi yltää jopa 55 senttimetrin pituuteen. Sen paino voi kohota 200 grammaan. Sukukypsyyden laji saavuttaa noin 19,3 senttimetrin mittaisena. Brasiliannokkakalaa tavataan itäisellä ja läntisellä Atlantin valtamerellä.

## Lähteet
Ihmeellinen ihmisääni – Äänenkäytön ja puhetekniikan perusteet, arviointi, mittaaminen ja kehittäminen

**Ihmeellinen ihmisääni** on vuonna 1999 ilmestynyt Tampereen yliopiston professori Anne-Maria Laukkasen ja puheopin laitoksen johtaja Timo Leinon kirjoittama teos ihmisäänen ominaisuuksista ja tutkimisesta. Se on paljon käytetty perusteos Suomen yliopistoissa.   

## Lähteet
Telliskiven luova keskus

**Telliskiven luova keskus** (viroksi Telliskivi Loomelinnak, englanniksi Telliskivi Creative City) eli yleiskielessä **Telliskivi** (suomeksi "Tiiliskivi") on Pohjois-Tallinnan kaupunginosassa Telliskivikadulla (Telliskivi tänav) sijaitseva luovan talouden ja kulttuurin keskus (alue). Käytännössä se tunnetaan Tallinnan ns. hipsterikeitaana. Keskus sijaitsee entisen Baltian rautatietehtaan alueella.  

Alueella on 10 luovan talouden toimintaan liittyvää rakennusta, joiden yhteispinta-ala on  25 000 m²:ä. Telliskivessä sijaitsee yli parisataa luovan talouden yritystä, seitsemän ravintolaa, kaksi teatteria, runsaasti konferenssi- ja seminaaritiloja. Alueella järjestetään yli 500 kulttuuritapahtumaa vuodessa. Telliskiven luova keskuksen itsensä puolelta järjestetään tanssi- ja musiikkijuhlia, katuruoka- ja kirpputorifestivaaleja sekä kausittaisia näyttelyitä. Esimerkiksi vuonna 2019 järjestetään Baltian ketju 30 vuotta-näyttely. Vuodesta 2013 lähtien alueella on toiminut teatterikeskus Vaba Lavan teatterirakennus, jossa toimii myös Itsenäisen tanssin lava (Sõltumatu Tantsu Lava). 

Luomu-, vegaani- ja ympäristöteemoilla on merkittävä osansa alueen toiminnassa. Vuonna 2016 Tallinnan katuruokafestivaali on ensimmäinen kansainvälisesti tunnustettu hiilineutraali tapahtuma. 

Telliskivi on esimerkki alueesta, jossa on löydetty uutta nykyaikaan sopivaa käyttöä neuvostoaikaiselle suurteollisuuskompleksille. Eräänlainen liitännäisalue Telliskivelle on Kalamajan kaupunginosa, joka on nykyään luovan ja kultturiväen suosima asuinalue. Alkujaan 1990-luvun alussa hylätty teollisuusalue ja Kalamaja olivat maineeltaan huonoja.

Telliskiven luovan keskuksen perusti vuonna 2007 Jaanus Juss, joka on aluetta hallinnoivan yhtiön OÜ Telliskivi Majan toimitusjohtaja. 

## Lähteet
Miss Tampere

**Miss Tampere** on vuosittain Tampereella järjestettävä kauneuskilpailu, jonka järjestäjänä toimii mallitoimisto Studio Face. Kilpailu on ensimmäistä kertaa järjestetty vuonna 2012.

## Voittajat

## Aiheesta muualla

* MissTampere.fi
* Facebook
True Nature Unfolds

**True Nature Unfolds** on Calliston 2004 julkaistu ensimmäinen täyspitkä albumi.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Imperiumi: 9/10
* Soundi: 

## Lähteet

## Aiheesta muualla
* 
*
Elefthería í thánatos

**Elefthería í thánatos** (, ”Vapaus tai kuolema”) on Kreikan valtion motto. Se on peräisin Kreikan vapaussodan ajalta 1820-luvulta, jolloin se toimi vapaustaistelijoiden mottona ja taisteluhuutona osmaniturkkilaisia vastaan.

Erään suositun teorian mukaan Kreikan lipun yhdeksän raitaa olisivat peräisin moton tavuista: viisi sinistä raitaa tavuista sanassa *e-lef-the-rí-a* ja neljä valkoista raitaa tavuista sanoissa *í thá-na-tos*. Raitojen lukumäärästä on kuitenkin myös muita selityksiä, kuten sanan *elefthería* kirjainten lukumäärä.

Vastaava espanjankielinen ilmaus *Libertad o muerte‎* on Uruguayn motto, ja makedoniankielinen ilmaus *Svoboda ili smrt* (Слобода или смрт‎) Pohjois-Makedonian motto. Kreikassa konservatiiviset ortodoksit ovat käyttäneet mottoa *Orthodoxía í thánatos* (Ορθοδοξία ή θάνατος), ”Ortodoksisuus tai kuolema”.

## Esimerkkejä


1821 Flag of Spetses.svg|Spétseen vapaustaistelulippu 1821.
1821 Flag of Psara.svg|Psarán vapaustaistelulippu 1821.
Filiki Eteria flag.svg|Filikí Etaireían lippu, jossa motto lyhennettynä.
Flag of the Administration of Samos.svg|Sámoksen vapaustaistelulippu 1821.
Arkadi Cretan flag.svg|Arkádin luostarin lippu 1866.


## Lähteet

## Aiheesta muualla
Mauno (televisiosarja)

**Mauno** on alun perin englanninkielinen lastensarja. Päähenkilö Mauno on viisivuotias poika, jolla on autismi. Hän seikkailee piirtämässään maailmassa eläinystäviensä kanssa.

## Rooleissa

### Suomenkieliset ääninäyttelijät

### Alkuperäiset ääninäyttelijät

## Lähteet
Secret Youth

**Secret Youth** on Calliston 30. tammikuuta 2015 julkaistu albumi.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Kaaoszine: 9,5/10
* Rumba: 

## Lähteet

## Aiheesta muualla
* 
*
Samuji

**Samuji** oli Samu-Jussi Kosken perustama ja omistama muotiyritys, jonka ensimmäinen näkyvä projekti oli keväällä 2011 esitelty naistenvaatemallisto. Samuji-tuoteperheeseen kuului neljästi vuodessa esiteltävä naistenvaatemallisto sekä syksyllä 2013 ensi kerran julkaistu miestenvaatemallisto. Merkin vaatteita ja asusteita myytiin parhaimmillaan yli 70 toimipisteessä ympäri maailmaa.

Samuji vältti syksyllä 2019 konkurssin, kun se sai joukkorahoituksella riittävän summan kokoon. Samuji hakeutui konkurssiin vuonna 2021. Nosh Company osti konkurssipesästä Samujin brändin. 

Uusi Samuji Oy hakeutui konkurssiin toukokuussa 2025 kerrottuaan jo sitä ennen toiminnan lopettamisesta. Se perusteli lopettamista vallitsevalla markkinatilanteella, tuotantokustannusten kasvamisella ja kuluttajien ostovoiman vähenemisellä.

## Lähteet
Södersundvik

**Södersundvik** eli **Sundvik** on kylä Kemiönsaaren kunnan Västanfjärdin itälaidalla.

Södersundvikin asutus on keskittynyt merenlahden Sundvikenin laidoille. Kylän naapurikylät ovat Billböle ja Vestlax. Södersundvikin kyläalueen eteläosa on asuttamatonta mäkistä metsämaata. Kylän kallioperää on kartoitettu ja se on pääosin kalkkigneissiä. Pieniä silikaatti- ja kalsiittiesiintymiä on löytynyt.

Södersundvik on vanha kalastajakylä ja kylässä sijaitsee edelleen kalastussatama. Vuonna 1930 kylässä aloitettiin myös kalankäsittely ja 1949 kylään valmistui uusi kalanjalostamo. Koko Västanfjärd oli tunnettu Tiira- ja Vesta-sillistä, joiden valmistus siirtyi myöhemmin Turkuun. Nykyisin entisessä jalostamossa toimii mainostoimisto. Södersundvikin nykyisiä työnantajia ovat metallipaja, puutarha sekä yksityinen venesatama.

## Lähteet
Sibelius-Akatemian nuorisokoulutus

**[[Taideyliopiston Sibelius-Akatemia|Sibelius-Akatemia]]<nowiki/>n nuorisokoulutus** on musiikin korkeakouluopintoihin valmentavaa valtakunnallista koulutusta musiikillisesti erityislahjakkaille nuorille .

Haku koulutukseen järjestetään kerran vuodessa keväällä. Hakea voivat opiskelun aloitusvuonna enintään 18 vuotta täyttävät nuoret, jotka
opiskelevat perusopetuksessa tai korkeakoulukelpoisuuden antavassa toisen asteen oppilaitoksessa.

## Koulutusohjelmat

#### Kansanmusiikki
vastuuopettaja: Leija Lautamaja

yhtye: NirSo

#### Jazzmusiikki
vastuuopettaja: Ari-Pekka Anttila

#### Klassisen musiikin instrumenttiopinnot
vastuuopettaja: Teppo Koivisto

#### Klassisen musiikin lauluopinnot

#### Sävellys ja musiikinteoria

## Lähteet
Tapio Korpela

**Tapio Johannes Korpela** (23. syyskuuta 1928 Kauvatsa – 1. joulukuuta 2008 Helsinki) oli suomalainen metsänhoitaja ja maa- ja metsätalousministeriön metsäosaston ylijohtaja.

## Henkilöhistoria
Tapio Korpelan vanhemmat olivat maanviljelijä Väinö Onni Korpela ja Johanna Vilhelmiina Haanpää ja puoliso vuodesta 1955 Ritva Sinikka Pengerkoti. Korpela tuli ylioppilaaksi 1948 ja valmistui metsänhoitajaksi 1958 ja lainopin kandidaatiksi 1962. Hän oli Suomen Comandita -yhtiön hankintametsänhoitaja 1954–1957 ja Metsäntutkimuslaitoksen tilapäinen tutkija 1957–1959, vt. assistentti 1959–1960 ja vt. kamreeri 1960–1961. Maatalousministeriön ylimääräinen esittelijä Korpela oli 1961–1966, metsätoimiston päällikkö vuodesta 1966 ja maa- ja metsätalousministeriön metsäosaston päällikkö ja ylijohtaja vuodesta 1973. Eläkkeelle Korpela jäi 1993.

## Julkaisuja
* *Tutkimuksia ohutpuun kuorintahäviöstä rumpukuorinnassa*, 1957, Paavo Aro, Tapio Korpela
* *Tutkimuksia koivuselluloosapuun kuorintahäviöstä*, 1957, Paavo Aro, Tapio Korpela
* *Halkojen pino- ja kiintomitasta ennen ja jälkeen pilkkomisen*, 1958
* *Tutkimuksia kuusiohutpuun ja koivupaperipuun kuorimishäviöstä*, 1958, Paavo Aro, Tapio Korpela, Pentti Nisula
* *Neuvostoliiton metsätalous*, 1981 

## Lähteet

## Aiheesta muualla
* *In memoriam: Tapio Korpela*, 2009, Sivonen, Sampsa, *Metsänhoitaja*, 59(2009):1, s. 46
Kulttuuriseura Vilkastus

**Kulttuuriseura Vilkastus ry**. on Hyvinkään koulujen kulttuuriyhdistys, jonka tavoitteena on saada kaikki lapset ja nuoret kulttuurin pariin.

"*Punaisena lankana toiminnassa on, että kuka tahansa ”rivikoululainen” pääsee mukaan esiintymään tai tekemään muuta luovaa toimintaa vaikkapa vain yhdessä tapahtumassa, elokuvassa tai näytelmässä. Mitään erityistaitoja ei lapsella siis tarvitse olla – itse prosessi ja yhteisöllisyys ovat keskiössä*." - Vilkastus

Vuodesta 2018 Vilkastus on järjestänyt yhteistyössä Red Carpet Film Festivalin kanssa Kässäriä kehiin! - Käsikirjoituskilpailun. Voittajien käsikirjoituksista on tehty lyhytelokuvia.

Vilkastus on tunnettu suosituista musikaaliproduktioistaan. Esim. Annie-musikaali ja Peter Pan-musikaali.

## Tapahtumia



## Lähteet

## Aiheesta muualla
Vilkastuksen nettisivut
Ariake Coliseum

**Ariake Coliseum** () on Tokiossa sijaitseva tennishalli. Halli sijaitsee Ariakessa, Kōtōn erillisalueella, Itä-Tokiossa. Alueella on 48 ulkotenniskenttää. Aluetta kutsutaan **Ariake Tennis Parkiksi**. Halli valmistui vuonna 1987 ja sen kapasiteetti on 10&nbsp;000. Areenalla pelataan Tokion kesäolympialaisten 2020 tennisotteluita.

## Lähteet
Roberta Bayley

**Roberta Bayley** (s. 1950 Pasadena, Kalifornia) on yhdysvaltalainen itseoppinut valokuvaaja. Bayley dokumentoi 1970-luvulla New Yorkin musiikkipiirejä. Hän on tunnettu erityisesti punk-muusikoiden kuvaajana.

Bayley opiskeli San Francisco State Universityssä mutta keskeytti 1971. Hän muutti Lontoosta New Yorkiin 1974. Hän työskenteli CBGB-musiikkiklubin eteisvahtimestarina 1975–1978 ja tutustui työnsä kautta muusikoihin, joita hän valokuvasi enimmäkseen *Punk*-nimiseen musiikki- ja fanzine-lehteen. Bayleyn valokuvilla ja *Punk*-lehdellä oli valtava vaikutus New Yorkin punk-musiikin esilletuomisessa. Lehteä toimittivat John Holmstrom ja Legs McNeil.

Bayley valokuvasi muun muassa Iggy Popia, Sex Pistolsia, New York Dollsia, Elvis Costelloa, Joe Strummeria ja Ramonesia. Bayleyn valokuvat otettiin Ramonesin ensimmäisen albumin *[[Ramones (albumi)|Ramones]]* (1976) kansikuvaksi ja Richard Hell and the Voidoidsin molempien albumien kansikuviksi. Punk-musiikin historiasta kertovan kirjan *[[Please Kill Me]]* (1996) kansikuva The Heartbreakers -yhtyeestä on Bayleyn ottama. 

Bayley kiersi Yhdysvaltoja Blondien kanssa. Valokuvateos *Blondie Unseen 1976–1980* (2007) kertoo Blondien kiertuelämästä.

Bayley oli Patti Smithin elämäkertakirjan *Patti Smith: An Unauthorized Biography* (1999) toinen kirjoittaja.

## Lähteet

## Aiheesta muualla
* Roberta Bayleyn kotisivu
Koston liekit

**Koston liekit** () on vuonna 1981 ensi-iltansa saanut yhdysvaltalainen slasher-elokuva, jonka on ohjannut Tony Maylam.

## Juoni
Kesäleirin vetäjä joutuu nuorten leiriläisten kolttosen kohteeksi. Harmiton pila menee kuitenkin kammottavasti pieleen ja ohjaaja palaa pahasti. Viisi vuotta myöhemmin vakavasti vammautunut mies palaa rikospaikalle - tällä kertaa hänellä on mukanaan puutarhasakset.

## Näyttelijät

## Kiellot
*Koston liekit* kiellettiin useissa maissa, kuten Saksassa, Britanniassa, Suomessa, Ruotsissa ja Norjassa. Elokuva kuitenkin julkaistiin Suomen markkinoilla vuonna 2017.

## Aiheesta muualla
* 
*
Internet-oikeuden perusteet

**Internet-oikeuden perusteet** on vuonna 1996 ilmestynyt Ilkka Rahnaston teos internet-oikeuden perusteista. Sen on julkaissut Lakimiesliiton Kustannus.  

Kirjan mukaan Rahnasto  laati teoksen ollessaan ASLA/Fulbright-stipendiaattina Yhdysvalloissa talvella 1995–96. Kirjan viimeisessä 10. luvussa sivuilla 125–130 käsitellään *tekijänoikeuden omistajan oikeusasemaa internetissä*. 

## Lähteet

## Aiheesta muualla
* WorldCat: Ilkka Rahnasto

* Ilkka Rahnaston VIAF ID: 26573175
Jerry Jokinen

**Jerry Aleksi Jokinen** (s. 18. maaliskuuta 2002 Naantali) on suomalainen kilpakävelijä, joka edustaa Turun Urheiluliittoa. Vuoteen 2023 asti hän edusti Naantalin Löylyä. Hänen valmentajansa on Mari Rajamäki.

Jokinen sijoittui Euroopan nuorten olympiafestivaaleilla 2019 viidenneksi 10&nbsp;000&nbsp;metrin kävelyssä. Hän oli alle 20-vuotiaiden EM-kilpailuissa 2021 samalla matkalla 21:s. Münchenin EM-kilpailuissa 2022 hän sijoittui 20 kilometrin kävelyssä 17:nneksi silloisella ennätysajallaan 1.26.11. Alle 23-vuotiaiden EM-kilpailuissa 2023 hän sijoittui 20 kilometrin kävelyssä kolmanneksi ennätyksellään ja alle 23-vuotiaiden SE-ajalla 1.24.41. Budapestin MM-kilpailuissa 2023 hän oli 20 kilometrin kävelyssä 43:s, Rooman EM-kilpailuissa 2024 samalla matkalla 22:s ja vuoden 2025 Tokion MM-kilpailuissa 37:s.

Jokinen voitti yleisurheilun sisäratojen Suomen-mestaruuskilpailuissa 5&nbsp;000&nbsp;metrin kävelyssä kultaa vuosina 2024, 2025 ja 2026 sekä sai pronssia 2019. Kalevan kisoissa hän on saanut hopeaa 20 kilometrin kävelyssä 2022 ja pronssia 2023 sekä 10&nbsp;000&nbsp;metrin kävelyssä hopeaa 2025. Maantiekävelyn SM-kisoissa hän voitti kultaa 2025 (matka 20 km). Viestijuoksun SM-kilpailuissa hän sai 3&nbsp;×&nbsp;3&nbsp;000&nbsp;metrin kävelyviestissä hopeaa 2024.

## Lähteet

## Aiheesta muualla
Neulassarviainen

**Neulassarviainen** (*Calomicrus pinicola*) on lehtikuoriaisten (*Chrysomelidae*) heimoon kuuluva kovakuoriaislaji. Ulkonäöltään neulassarviainen on kapeahko ja väriltään musta. Neulassarviaisen etuselkä, raajat ja pitkät tuntosarvien tyviosat ovat kellanruskeat. Aikuinen neulassarviainen on kooltaan 2,8–4,5&nbsp;mm.

Neulassarviainen aiheuttaa haittaa erityisesti männyille nakertamalla puun taimien uusia neulasia heikentäen siten taimien kasvua ja altistaen niitä muille tuhonaiheuttajille. Isoille puille neulassarviainen ei aiheuta tuhoa. Neulassarviaista on tavattu Suomessa myös siperianlehtikuusissa ja kontortamännyissä.

Neulassarviainen on Suomessa elinvoimainen laji esiintyen koko maassa. Lajia esiintyy kesäkuun alusta useimmiten heikentyneillä männyntaimilla, jotka kasvavat kuivilla kankailla. Lajia esiintyy myös Euroopassa useissa maissa.

## Aiheesta muualla
*Laji.fi: Neulassarviainen (''Calomicrus pinicola'')
*Metla: Neulassarviainen (''Calomicrus pinicola'') 
*Fauna Europaea: Calomicrus pinicola 
*Calomicrus pinicola (kuvia)
Isahaya

**Isahaya** () on Japanin kaupunki Kyūshūn saarella Nagasakin prefektuurissa. Se sijaitsee prefektuurin eteläosassa ja rajautuu kolmeen merialueeseen: idässä Ariakenmereen, lännessä Ōmuranlahteen ja etelässä Tachibananlahteen. Kaupungin läpi Ariakenmereen virtaa Honmyōjoki, jonka alajuoksun alluviaalitasanko on prefektuurin tärkein vilja-aitta. Pohjoisrajalla kohoaa Taravuori. Isahayassa on 134&nbsp;593 asukasta (elokuussa 2019) ja sen pinta-ala on 341,79 neliökilometriä.

Edo-kaudella Isahaya kehittyi Nabeshima-klaanin hallinnassa linnanaluskaupunkina ja liikenteen solmukohtana. Nykyisin aiemman linnan paikalla on Isahayan puisto, jonka vuonna 1839 rakennettu kivisilta Meganebashi on otettu Japanin tärkeän kulttuuriomaisuuden luetteloon. Kaupunkioikeudet Isahayalle myönnettiin vuonna 1940, ja myöhemmin se on kehittynyt viereisen Nagasakin suurkaupungin nukkumalähiönä. Ariakenmeren Isahayanlahdella aloitettiin vuonna 1987 suurimittakaavainen maantäyttöhanke. Kaupunki laajeni huomattavasti vuonna 2005, kun siihen liitettiin viisi ympäristön maaseutukaupunkia: Iimori, Konagai, Moriyama, Takaki ja Tarami. 

Isahayaa palvelevat JR Kyūshūn Nagasaki-päälinja ja Ōmura-linja sekä Shimabara-rautatien Shimabara-linja.

## Kuvia

Tiedosto:JR Isahaya station 2012 March.jpg|Isahayan rautatieasema
Tiedosto:諫早市の衛星写真（国土地理院）.png|Isahaya ilmakuvassa


## Lähteet

## Aiheesta muualla

* Kaupungin internetsivut
Jonas Forssell

**Jonas Forssell** (s. 1957 Tukholma) on ruotsalainen säveltäjä. 

Forssell opiskeli sävellystä ja instrumentaatiota Hans Eklundin ja Arne Mellnäsin johdolla Tukholman kuninkaallisessa musiikkikorkeakoulussa vuosina 1979–1982 sekä jazzia ja sovittamista Bengt-Arne Wallinin johdolla. Forssell itse soittaa puupuhaltimia, ensisijaisesti klarinettia ja baritonisaksofonia. Hän teki läpimurtonsa säveltäjänä oopperallaan *Riket är ditt* (1991), joka toi hänelle Svenska Dagbladetin oopperapalkinnon ja saksalaisen Wolf Ebermann -palkinnon. Vuonna 1988 häneltä tilattiin ensimmäisenä modernina säveltäjänä musiikkidraama Drottningholmin hoviteatterille ja sen barokkiorkesterille. Kesällä 1999 kantaesitettiin hänen oopperansa *Trädgården*, joka perustuu Magnus Florinin romaaniin ja jonka *[[Financial Times]]* nimesi yhdeksi vuoden kuudesta parhaasta oopperatuotannosta.

Forssell toimi vuosina 1996–1998 Norlannin oopperan taiteellisena johtajana Uumajassa. Vuosina 2005–2011 hänellä oli täysiaikainen residenssi Malmön oopperassa, jota varten hän sävelsi kolme oopperaa. Muihin teoksiin kuuluu basettiklarinetille ja orkesterille sävelletty konsertto *In the Beginning*, jonka kantaesitti Staffan Mårtensson ja joka on myös levytetty Phono Suecia -levymerkillä.

Syyskuussa 2010 Forssell aloitti väitöskirjan valmistelun Tukholman oopperakorkeakoulussa. Työ valmistui vuonna 2015.

## Lähteet

## Aiheesta muualla
* Viralliset sivut ,
First Dates

**First Dates** on brittiläinen tositelevisioformaatti. Formaattiin perustuvaa sarjaa esitetään 11 eri maassa. First Dates Suomi on First Datesin suomalainen versio. Suomalaisen version ensimmäinen jakso esitetään MTV3-kanavalla syksyllä 2019.

## Lähteet
Keshubhai Patel

**Keshubhai Patel** (24. heinäkuuta 1928 – 29. lokakuuta 2020) oli intialainen poliitikko, joka toimi Gujaratin osavaltion pääministerinä vuosina 1995 ja 1998–2001. Vuonna 2001 hänen uransa osavaltion johdossa päättyi maanjäristyksen myötä, johon hänellä ei ollut valmiuksia vastata. Myös taloustilanteen heikentyminen huononsi silloisen hallituksen asemaa. Patelin seuraajaksi valittiin Narendra Modi. Ennen poliittista uraansa hän oli jäsen nationalistisessa Rashtriya Swayamsevak Sangh -järjestössä, jonka jäseneksi hän liittyi 1950-luvulla. Vuosina 1977–1980 hän toimi Gujaratin maatalousministerinä.

Vuonna 2012 Patel perusti puolueen nimeltä Gujarat Parivartan Party, jotta pystyi kilpailemaan Modia vastaan Gujaratin pääministerin paikasta. Tuona aikana hän muun muassa kritisoi Modia luonnehtimalla häntä demoniksi, jonka takia tavalliset gujaratilaiset joutuivat kärsimään. Patelin puolue eli vain kaksi vuotta, jonka jälkeen se liittyi osaksi Intian kansanpuoluetta. Patel itse lopetti poliittisen uransa ja erosi virastaan Gujaratin lainsäätäjänä perustellen päätöstään iällään ja sairaudellaan. Hänen poikansa Bharat liittyi Intian kansanpuolueeseen, kun Parivartan Party lakkasi olemasta.

## Lähteet

## Aiheesta muualla
Mouhijärven vanha hautausmaa

**Mouhijärven vanha hautausmaa**, jota kutsutaan myös **Mouhijärven vanhankirkon hautausmaaksi**,  on Sastamalan Mouhijärven Vanhakirkon kylässä sijaitseva hautausmaa. Se sijaitsee yhdystie 2592:n varrella noin kolme kilometriä Mouhijärven kirkonkylän länsipuolella. Paikalla on myös kesäisin avoinna oleva kappeli.

## Historia
Hautausmaa on entisiä Selkeen kartanon maita, jossa vuosina 1639–1878 sijaitsi Mouhijärven seurakunnan toinen kirkko. Puretusta kirkosta on nähtävillä enää perustusten ääriviivat, ja lisäksi paikalla on kirkosta kertova muistomerkki. Kellotapulin alaosasta kunnostettiin arkkitehti Marja Rauhalan suunnittelema kesäkappeli vuonna 1999.

## Muistomerkit
Hautausmaalla on kolme vanhaa hautakarmia. Toiseen hirsirakenteiseen on haudattu Selkeen kartanon tulipalossa vuonna 1758 kuollut Porin rykmentin komentaja eversti Hans Henrik von Dellwig. Vuonna 2013 paljastettiin hautakarmin seinään kiinnitetty muistolaatta. Tiilirakenteiseen hautakarmiin on vuosina 1815–1884 haudattu neljän eri talon vainajat. Hautausmaalla on myös vuonna 1980 pystytetty Kurki-Suontausta -suvun muistomerkki.

Sisällissodan aikana paikalle haudattiin Mouhijärvellä kaatuneita ja teloitettuja punaisia, jotka saivat muistomerkin vuonna 1941. Piispa Kaarlo Kalliala siunasi joukkohaudan vainajat kesäkuussa 2012. Samalla paljastettiin muistomerkin lisäosa, johon on kaiverrettu 158 sisällissodan yhteydessä surmansa saaneen mouhijärveläisen punaisen nimet.

## Lähteet

## Aiheesta muualla

* Mouhijärven 300-vuotias kellotapuli ja vanhat "hautakarmit" entistetään, Aamulehti, 16.10.1938, nro 279, s. 6, Kansalliskirjaston digitaaliset aineistot
Euroopan unionin henkilöstövalintatoimisto

**Euroopan unionin henkilöstövalintatoimisto** (EPSO) on Euroopan unionin toimielinten ja virastojen yhteinen rekrytointielin. Henkilöstövalintatoimiston tehtävä on valita työntekijät Euroopan parlamenttiin, Euroopan unionin neuvostoon, Euroopan komission, Euroopan unionin tuomioistuimeen, Euroopan tilintarkastustuomioistuimeen, Euroopan ulkosuhdehallintoon, Euroopan talous- ja sosiaalikomiteaan, Euroopan alueiden komiteaan sekä Euroopan tietosuojavaltuutetun ja Euroopan oikeusasiamiehen toimistoihin. Henkilöstövalintatoimisto on perustettu tammikuussa 2003.

## Henkilöstövalinnat
Henkilöstövalintatoimisto laatii valintamenettelyn läpäisseistä hakijoista luettelot, joista kukin toimielin palkkaa omat työntekijänsä. Henkilöstövalintakokeissa on sirrytty kohti arkisen työn simulaatioita, joiden perusteella arvioidaan hakijoiden yleistä osaamista. Arvioinnit ovat enenevässä määrin vuorovaikutteisia. Uusimpina koemenetelminä on käytetty postikoritehtäviä sekä etähaastatteluja videon välityksellä.

Henkilöstövalintatoimisto käsittelee vuosittain noin 50 000 hakemusta noin 1500 työpaikkaan. Toimisto järjestää testejä 24 kielellä. Henkilöstöarvioinnit toteutetaan kansainvälisen ISO 10667-standardiluokituksen mukaisesti..

## Lähteet